
Innebandygruppen har også i 2015 bestått av et dame- og et herrelag. Damelaget har fått Hilde Koffeld som ny lagleder og trener på mandager fra kl.20-21. Det er stort sett godt oppmøte, og det har kun skjedd en gang de siste årene at vi måtte kansellere pga. for få folk. Antall som møter varierer fra 6 til 15 stk. Det er stort sett en "fast gjeng" på ca. 10 personer. Alle skal ha meldt seg inn nå, og dersom det er noen nye som kommer, får de beskjed om å melde seg inn med en gang dersom de skal fortsette å være med. Det har vært 2-3 som har opplevd problemer med innmeldingen. Alder på deltagerne varierer mellom 19 år og 60+ Snittet ligger vel et sted mellom 35-45.
Etter flere år med trening på onsdager har herrelaget fått tilbake tirsdagen som treningsdag (kl. 21). Dette hadde en positiv effekt på deltagelsen på treningen. Det har vært mellom 10 og 15 deltagere på alle treningene. Vi har vært de samme spillerne i flere år nå og sliter fortsatt med å rekruttere nye spillere. Herrelaget stiller fremdeles i serien som arrangeres av ABIK. 
Det har blitt arrangert innebandycup for 3. gang i Kråkstadhallen i 2015. Her var det 9 lag som deltok og arrangementet var vellykket. Turneringen arrangeres igjen den 11. juni 2016. Vi har i år anskaffet oss en keeperplate (kostnader ca. 300 kroner) som kan brukes av alle som trener i hallen. Det skal også tas en «oppussing» av vantsettet nå på våren for å bytte ut ødelagte stropper og stroppfester. 
Ellers veldig lite å melde. Vi storkoser oss på trening:)

